**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O SUBVENCIONIRANJU NAKUPA DELOVNIH ZVEZKOV**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je dne 5. 6. 2020 na Občino Renče-Vogrsko naslovila prošnjo, da bi Občina Renče-Vogrsko tudi v prihodnjem šolskem letu sofinancirala nakup delovnih zvezkov in sicer v višini 5.900,00 EUR. Lani je občina učencem OŠ Lucijana Bratkoviča Bratuša Renče odobrila do 5.700,00 EUR subvencioniranja nakupa delovnih zvezkov, učencem OŠ Ivana Roba Šempeter pri Gorici – Podružnična šola Vogrsko pa do 874,00 EUR. Ob upoštevanju dejanske realizacije v preteklem letu, ki je znašala 6.465 EUR, in na tej podlagi načrtovanih proračunskih sredstvih do skupne višine 6.500 EUR se predlaga, da se učencem OŠ Lucijana Bratkoviča Bratuša Renče odobri do 5.700 EUR subvencioniranja nakupa delovnih zvezkov, učencem OŠ Ivana Roba Šempeter pri Gorici – Podružnična šola Vogrsko pa do skupne višine 800,00 EUR.

*RAZLOGI ZA SPREJETJE SKLEPA:*

Nakup delovnih zvezkov predstavlja za starše velik strošek, še posebej zato, ker se je z uveljavitvijo Zakona o uveljavljanju pravic iz javnih sredstev bistveno spremenilo oz. poslabšalo uveljavljanje subvencioniranja šolske malice in kosila s strani pristojnega ministrstva.

*OCENA STANJA:*

Občina Renče-Vogrsko je v preteklih šolskih letih subvencionirala nakup obveznih delovnih zvezkov za vse učence v OŠ Lucijana Bratkoviča Bratuša Renče in OŠ Ivana Roba Šempeter pri Gorici – podružnična šola Vogrsko, ki imajo stalno prebivališče v Občini Renče-Vogrsko, v višini 50 % nabavne vrednosti delovnih zvezkov. Proračunska sredstva so se nakazala na TRR OŠ Lucijana Bratkoviča Bratuša Renče in TRR OŠ Ivana Roba Šempeter pri Gorici na podlagi zahtevkov s priloženimi fotokopijami računov, ki jih sta jih Občini izstavili OŠ Lucijana Bratkoviča Bratuša Renče in OŠ Ivana Roba Šempeter pri Gorici, staršem pa so izstavili položnice za plačilo preostale polovice vrednosti delovnih zvezkov.

*CILJI IN NAČELA:*

Sofinanciranje nakupa delovnih zvezkov bi pripomoglo k izenačenju položaja vseh otrok ne glede na socialno stanje v družini. Starši bi imeli večjo možnost, da bi svojim otrokom zagotovili udeležbo v drugih programih, ki so plačljivi. Mnogim staršem bi navedena subvencioniranja precej izboljšala finančni položaj. Subvencioniranje bi veljalo za učence s stalnim prebivališčem v Občini Renče-Vogrsko, ki obiskujejo OŠ Lucijana Bratkoviča Bratuša Renče in Podružnično šolo Vogrsko, ter učence višjih razredov Osnovne šole Ivana Roba Šempeter pri Gorici s stalnim prebivališčem v Občini Renče-Vogrsko, ki so obiskovali nižje razrede v POŠ Vogrsko.

*FINANČNE IN DRUGE POSLEDICE:*

Subvencioniranje bi se izvršilo na enak način kot za tekoče šolsko leto in v planirani višini proračunskih sredstev.

Pripravila:

Vladka Gal Janeš, Višja svetovalka I

*Predlog akta:*

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

Občina Renče-Vogrsko bo v šolskem letu 2020/2021 subvencionirala nakup obveznih delovnih zvezkov za:

1. vse učence s stalnim prebivališčem v Občini Renče-Vogrsko v OŠ Lucijana Bratkoviča Bratuša Renče v višini do 5.700,00 EUR in
2. vse učence s stalnim prebivališčem v Občini Renče-Vogrsko v Podružnični šoli Vogrsko OŠ Ivana Roba Šempeter pri Gorici ter učence s stalnim prebivališčem v Občini Renče-Vogrsko, ki so pred vključitvijo v matično OŠ Ivana Roba Šempeter pri Gorici obiskovali POŠ Vogrsko, v višini do 800,00 EUR.

Subvencioniranje nakupa delovnih zvezkov za posameznega učenca ne sme presegati 50 % nabavne vrednosti.

2.

Proračunska sredstva se bodo nakazala na TRR OŠ Lucijana Bratkoviča Bratuša Renče in TRR OŠ Ivana Roba Šempeter pri Gorici na podlagi zahtevkov s priloženimi fotokopijami računov in seznami učencev z navedbami imen, priimkov in naslovov upravičencev, ki jih Občini izstavita OŠ Lucijana Bratkoviča Bratuša Renče in OŠ Ivana Roba Šempeter pri Gorici.

3.

Ta sklep prične veljati naslednji dan po objavi v Uradnih objavah v Občinskem glasilu.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_\_\_\_\_\_\_\_\_\_

Tarik Žigon Župan